**Sami Rajaniemi** (s. 20. elokuuta 1992 Oulainen) on suomalainen jääkiekkomaalivahti, joka pelaa SM-liigajoukkue Hämeenlinnan Pallokerhossa.

Ura
---

### Seuraura

Rajaniemi syntyi Oulaisissa, mutta hän muutti sieltä perheineen pian ensin Haapavedelle ja sieltä edelleen Ylivieskaan, jossa Rajaniemi aloitti koulun sekä jääkiekkoilun. Hänen kasvattajaseuransa on Ylivieskan Jääkarhut. C-juniorikaudella 2006–2007 Rajaniemi pelasi YJK:n lisäksi myös kaksi kuukautta raahelaisessa Teräs-Kiekossa. Kaudeksi 2007–2008 hän siirtyi kempeleläisen Laser HT:n C-nuoriin. Samalla kaudella Rajaniemi kävi luukkuvahtina kahdessa Suomi-sarjan ottelussa lainalla YJK:n miesten joukkueessa. Kaudella 2008–2009 hän jatkoi uraansa Kiekkoreippaan B2-nuorissa. Kahden Lahdessa vietetyn vuoden jälkeen Rajaniemi siirtyi JYPin A-nuoriin kaudeksi 2010–2011. Hän debytoi samalla kaudella myös miesten peleissä pelattuaan yhden Mestis-ottelun JYPin farmijoukkue D Teamissa sekä kaksi ottelua lainalla II-divisioonajoukkue Alavuden Peli-Veikoissa Suomi-sarjan karsinnoissa.

Kaudeksi 2011–2012 Rajaniemi teki vuoden mittaisen sopimuksen D Teamin kanssa, joka vaihtoi nimensä JYP-Akatemiaksi ennen kauden alkua. Hän lähti kauteen kakkosmaalivahtina edelliskautena varsin lupaavalle ja NHL:ään varatulle Samu Perhoselle, mutta nousi kauden aikana yllättäen Akatemian selkeäksi ykkösmaalivahdiksi. Rajaniemi pelasi Mestiksen tulokaskautensa aikana 26 runkosarjaottelua, mutta hänen henkilökohtaisesti hyvin sujuneesta kaudesta huolimatta joukkue ei edennyt kuitenkaan pudotuspeleihin. Rajaniemi teki joulukuussa 2011 2+1-vuotisen SM-liigasopimuksen JYPin kanssa, mutta ei tehnyt loppukauden aikana vielä liigadebyyttiään.

Rajaniemi jatkoi kaudella 2012–2013 Akatemian selkeänä ykkösmaalivahtina, mutta hän ei tehnyt vielä liigadebyyttiään. Helmikuussa 2013 JYP jatkoi Rajaniemen sopimusta kevääseen 2016 saakka. Kauteen 2013–2014 hän taas Akatemian ykkösmaalivahtina ja JYPin kolmosmaalivahtina, mutta Rajaniemi nousi harjoitusotteluissa Joni Myllykosken ohi JYPin kakkosmaalivahdiksi. Hän debytoi JYPin miesten joukkueessa 24. elokuuta 2013 European Trophy-ottelussa itävaltalaista Vienna Capitalsia vastaan, jossa Rajaniemi torjui JYPille 4–3-voiton. Hän voitti JYPissä lopulta ET:n mestaruuden. SM-liigassa hän debytoi 28. syyskuuta 2013 Hämeenlinnan Pallokerhoa vastaan. Rajaniemi päästi ensimmäisen maalinsa jo 13 sekunnin peliajan jälkeen, mutta samaan aikaan ottelussa tuli palohälytys, joka viivästytti sitä noin kymmenen minuuttia. JYP hävisi ottelun lopulta lukemin 2–3. Rajaniemi torjui ottelussa yhteensä 23 kertaa. Kaikkiaan hän pelasi kauden aikana SM-liigassa 11 runkosarja- ja kolme playoff-ottelua.

Kaudella 2014–2015 Rajaniemi jatkoi Tuomas Tarkin kakkosmaalivahtina JYPissä ja pelasi kauden aikana SM-liigassa 17 runkosarja- ja kaksi playoff-ottelua. Hän pelasi kauden aikana myös Mestistä seitsemän ottelua JYP-Akatemiassa sekä yhden välieräottelun verran lainalla TUTO Hockeyssa. Kaudeksi 2015–2016 Rajaniemi siirtyi vuoden mittaisella sopimuksella Pelicansiin. Hän jäi Niko Hovisen hankinnan ja Janne Juvosen kuntoutumisen myötä lopulta joukkueen kolmosmaalivahdiksi ja Pelicans lainasi Rajaniemen aluksi joulutaukoon asti ulottuneella sopimuksella Kärppiin joulukuussa 2015. Hän paikkasi sekä Sami Aittokallion että Iiro Tarkin poissaoloja, mutta Tarkin äkillisen lopettamispäätöksen myötä Rajaniemen lainapestiä jatkettiin useaan otteeseen ja lopulta kauden loppuun helmikuussa 2016. Hän nousi loppukaudesta Kärppien pääasialliseksi vastuunkantajaksi ja pelasi runkosarjassa kolme ja pudotuspeleissä yhden nollapelin. Rajaniemi torjui Kärpille kauden päätteeksi SM-pronssia. Hän voitti joukkueessa kauden aikana myös Mestarien liigan hopeaa. Rajaniemi puki Kärppien paidan CHL-finaaliin, jonne hän ei ollut alun perin edustuskelpoinen. Rajaniemi sai kuitenkin CHL:n toimistolta ja joukkueen finaalivastustaja Frölunda HC:ltä poikkeusluvan toimia Kärppien kakkosmaalivahtina Sami Aittokalliolle, kun joukkueen kakkosmaalivahti Sami Väliharju joutui äkillisesti sivuun vatsataudin vuoksi.

Rajaniemi siirtyi kaudeksi 2016–2017 kaksivuotisella sopimuksella SM-liigan nousijajoukkue Mikkelin Jukureiden maalinsuulle. Hän nousi joukkueen selkeäksi ykkösmaalivahdiksi ja pelasi 52 runkosarjaottelua torjuen kaksi nollapeliä. Joulukuussa 2016 Rajaniemi teki Jukureiden kanssa vuoden mittaisen jatkosopimuksen. Maaliskuussa 2018 hän teki joukkueen kanssa kaksivuotisen jatkosopimuksen. Marraskuussa 2019 Rajaniemen sopimusta jatkettiin vuodella kevääseen 2021 saakka.

Kaudeksi 2021–2022 Rajaniemi siirtyi vuoden mittaisella sopimuksella Ruotsin SHL-liigan nousijajoukkue Timrå IK:hon. Hän torjui 17 pelaamassaan ottelussa kuitenkin vain neljä voittoa ja kauden edetessä Rajaniemi jäi lopulta selkeäksi kakkosmaalivahdiksi Jacob Johanssonille, eikä hän pelannut enää karsintasarjassa.

Rajaniemi palasi kaudeksi 2022–2023 SM-liigaan ja hän siirtyi kaksivuotisella sopimuksella Hämeenlinnan Pallokerhoon. Rajaniemi jakoi varsin tasaisesti joukkueen torjuntavastuun Daniel Lebedeffin kanssa ja pelasi 32 runkosarjaottelua. Kaudella 2023–2024 hän nousi HPK:n selkeäksi ykkösmaalivahdiksi ja pelasi 50 runkosarjaottelua. Tammikuussa 2024 Rajaniemi teki seuran kanssa vuoden mittaisen jatkosopimuksen.

### Maajoukkueura

Rajaniemi on pelannut Suomen A-maajoukkueessa kaksi ottelua. Hän teki A-maajoukkuedebyyttinsä Karjala-turnauksen toisessa ottelussa 7. marraskuuta 2020 Helsingin Hartwall Arenassa Tšekkiä vastaan. Rajaniemi torjui Suomen 0–2-tappioon päättuneessä ottelussa 29 kertaa.

Rajaniemi on pelannut myös yhden nuorten maaottelun.

Muuta
-----

Rajaniemi on toiminut myös kesäisin kakkospesätuomarina Superpesiksessä sekä syötönvalvojana Naisten Supepesiksessä. Hän aloitti pesäpallotuomarina jo 15-vuotiaana ja oli ensimmäistä kertaa ilman pesäpalloilun tuomarikorttia kesällä 2016. Rajaniemi itse harrasti juniorina pesäpalloa Ylivieskan Kuulassa. Hänen isänsä Jyrki Rajaniemi on pitkäaikainen Superpesiksen tuomari.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2010–2011 | JYP | A-SM | 6 |  |  |  | 360 |  | 2 | 1.66 | 94,7 | – | – | – | – | – | – | – | – |
|  | D Team | Mestis | 2 |  |  |  | 79 |  | 0 | 3.01 | 86,7 | – | – | – | – | – | – | – | – |
|  | APV | Suomi-sarja Q | 2 |  |  |  |  |  |  | 9.50 | 81,0 | – | – | – | – | – | – | – | – |
| 2011–2012 | JYP | A-SM | 1 |  |  |  | 60 |  | 0 | 2.00 | 92,9 | – | – | – | – | – | – | – | – |
|  | JYP-Akatemia | Mestis | 26 |  |  |  | 1529 |  | 0 | 3.14 | 91,2 | – | – | – | – | – | – | – | – |
| 2012–2013 | JYP | A-SM | 1 |  |  |  | 60 |  | 0 | 11.00 | 74,4 | – | – | – | – | – | – | – | – |
|  | JYP-Akatemia | Mestis | 27 |  |  |  | 1638 |  |  | 2.97 | 91,6 | – | – | – | – | – | – | – | – |
| 2013–2014 | JYP | SM-liiga | 11 | 3 | 3 | 2 | 549 | 21 | 2 | 2.30 | 91,4 | 3 |  |  | 118 |  | 0 | 3.07 | 91,0 |
|  | JYP-Akatemia | Mestis | 15 |  |  |  |  | 48 |  | 3.27 | 90,7 | – | – | – | – | – | – | – | – |
| 2014–2015 | JYP | SM-liiga | 17 | 6 | 4 | 4 | 921 | 32 | 1 | 2.09 | 92,7 | 2 | 0 | 1 | 46 | 5 | 0 | 6.47 | 73,7 |
|  | JYP-Akatemia | Mestis | 7 |  |  |  |  | 21 |  | 2.94 | 89,7 | – | – | – | – | – | – | – | – |
|  | TUTO Hockey | Mestis | – | – | – | – | – | – | – | – | – | 1 | 0 | 1 | 60 | 3 | 0 | 3.01 | 90,6 |
| 2015–2016 | Pelicans | SM-liiga | 18 | 5 | 5 | 4 | 888 | 35 | 1 | 2.36 | 91,5 | – | – | – | – | – | – | – | – |
|  | Peliitat | Mestis | 1 |  |  |  |  | 4 | 0 | 14.44 | 75,0 | – | – | – | – | – | – | – | – |
|  | Kärpät | SM-liiga | 15 | 8 | 2 | 5 | 886 | 22 | 3 | 1.49 | 93,9 | 12 | 7 | 5 | 732 | 23 | 1 | 1.88 | 92,5 |
| 2016–2017 | Jukurit | SM-liiga | 52 | 18 | 24 | 10 | 3110 | 108 | 2 | 2.08 | 91,3 | – | – | – | – | – | – | – | – |
| 2017–2018 | Jukurit | SM-liiga | 50 | 13 | 14 | 23 | 3000 | 132 | 0 | 2.64 | 90,2 | – | – | – | – | – | – | – | – |
| 2018–2019 | Jukurit | SM-liiga | 50 | 10 | 20 | 17 | 2899 | 128 | 0 | 2.56 | 90,2 | – | – | – | – | – | – | – | – |
| 2019–2020 | Jukurit | SM-liiga | 50 | 9 | 28 | 12 | 2916 | 134 | 1 | 2.76 | 89,4 | – | – | – | – | – | – | – | – |
| 2020–2021 | Jukurit | SM-liiga | 45 | 12 | 22 | 7 | 2540 | 127 | 1 | 3.00 | 88,9 | – | – | – | – | – | – | – | – |
| 2021–2022 | Timrå IK | SHL | 17 | 4 | 10 | 0 | 951 | 57 | 0 | 3.60 | 88,6 | – | – | – | – | – | – | – | – |
| 2022–2023 | HPK | SM-liiga | 32 | 8 | 13 | 10 | 1894 | 79 | 2 | 2.50 | 91,2 | – | – | – | – | – | – | – | – |
| 2023–2024 | HPK | SM-liiga | 50 | 14 | 28 | 8 | 2932 | 129 | 2 | 2.64 | 90,8 | – | – | – | – | – | – | – | – |

Lähteet
-------

* Sami Rajaniemi The Internet Hockey Databasessa (englanniksi)
* Sami Rajaniemi Eurohockey-sivustolla (englanniksi)
* Sami Rajaniemi *Elite Prospects*. Everysport Media Group AB.  (englanniksi)

### Viitteet

1. 1 2  Suopuro, Micke: Rajaniemen raju alku *Jatkoaika.com*.  19.4.2012. Jatkoaika r.y. Viitattu 28.9.2013.
2. 1 2 3 4 5  Sami Rajaniemi *Elite Prospects*. Everysport Media Group AB.  (englanniksi)
3. ↑  Rajaniemi etenee päivä kerrallaan kohti unelmiaan - "Tämä on aika ainutlaatuista hommaa" *jukurit.fi*.  11.11.2019. Jukurit HC Oy. Viitattu 8.11.2020.
4. 1 2  Sami Rajaniemi Eurohockey-sivustolla (englanniksi)
5. ↑  Lisää nuoria D Teamiin *Jatkoaika.com*.  22.6.2011. Jatkoaika r.y. Viitattu 28.9.2013.
6. ↑  JYPille tukku jatkosopimuksia *Jatkoaika.com*.  21.12.2011. Jatkoaika r.y. Viitattu 28.9.2013.
7. ↑  Harri Laurila JYPin valmennustiimiin *Jatkoaika.com*.  14.2.2013. Jatkoaika r.y. Viitattu 28.9.2013.
8. ↑  Korkalainen, Jere: JYP palasi voittojen tielle *Jatkoaika.com*.  24.8.2013. Jatkoaika r.y. Viitattu 28.9.2013.
9. ↑  Lehtisaari, Matti: Hippoksella palohälytys - Rajaniemen liigadebyytti alkoi surkeasti *yle.fi*.  28.9.2013. Yleisradio Oy. Viitattu 28.9.2013.
10. ↑  Raportti - Liiga *liiga.fi*.  24.8.2013. Jääkiekon SM-liiga Oy. Viitattu 28.9.2013.
11. ↑  TUTO lainaa maalivahdin JYPistä *Jatkoaika.com*.  31.3.2015. Jatkoaika r.y. Viitattu 19.4.2015.
12. ↑  Rajaniemi siirtyy Pelicans-veräjälle *Jatkoaika.com*.  13.5.2015. Jatkoaika r.y. Viitattu 14.5.2015.
13. ↑  Kärpille lisää lainavahteja − Rajaniemi pikavisiitille Ouluun *Jatkoaika.com*.  1.12.2015. Jatkoaika r.y. Viitattu 5.12.2015.
14. ↑  Rajaniemi jatkaa loppukauden Oulussa *Jatkoaika.com*.  5.2.2016. Jatkoaika r.y. Viitattu 5.2.2016.
15. ↑  Aho palaa sentteriksi, Rajaniemelle erikoislupa – katso CHL-ketjut *MTVuutiset.fi*.  5.2.2016. Telia Company AB. Viitattu 18.4.2016.
16. ↑  Jukureiden liigajoukkue julki - Rajaniemi ja Asplund mukana *Jatkoaika.com*.  27.4.2016. Jatkoaika r.y. Viitattu 2.5.2016.
17. ↑  Joulukalenteri - Luukku 4 *jukurit.fi*.  4.12.2016. Jukurit HC Oy. Viitattu 10.12.2016.
18. ↑  Jukurit kiinnitti tukiruotonsa kahdeksi kaudeksi - Rajaniemi jatkaa Mikkelissä *Jatkoaika.com*.  4.3.2018. Jatkoaika r.y. Viitattu 5.3.2018.
19. ↑  Seppä, Lassi: Sami Rajaniemi jatkaa Jukurien maalilla myös ensi kaudella − "Hän on erittäin joukkueorientoitunut pelaaja" *Jatkoaika.com*.  29.11.2019. Jatkoaika r.y. Viitattu 20.3.2020.
20. ↑  Seppä, Lassi: Sami Rajaniemelle uran ensimmäinen sopimus ulkomailta − ura jatkuu SHL:ssä *Jatkoaika.com*.  16.6.2021. Jatkoaika r.y. Viitattu 17.6.2021.
21. ↑  Perälä, Joni: HPK julkaisi uusia sopimuksia – Juuso Hietanen palaa Kerhoon 15 vuoden tauon jälkeen *Jatkoaika.com*.  22.4.2022. Jatkoaika r.y. Viitattu 22.4.2022.
22. ↑  Sami Rajaniemi jatkaa Kerhon maalilla *hpk.fi*.  11.1.2024. HPK Liiga Oy. Viitattu 12.1.2024.
23. ↑  Tilanne 8.11.2020
24. ↑  FIN - CZE (0-2) *stats.swehockey.se*.  7.11.2020. Svenska Ishockeyförbundet. Viitattu 8.11.2020. (englanniksi)
25. ↑  Peltola, Pasi: Sami Rajaniemi jätti tuomarikortin uusimatta vasta Mikkelissä *ls24.fi*.  3.12.2016. Marva Media Oy. Viitattu 10.12.2016.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen